2.9 การจัดการ

1. โครงสร้างการจัดการ

  โครงสร้างกรรมการประกอบด้วยคณะกรรมการจำนวน 3 ชุดได้แก่

1. คณะกรรมการบริษัทประกอบไปด้วยกรรมการ 10 ท่านคือ

2.  1. ดร. สุขุม นวพันธ์ ประธานกรรมการ

2. พลอากาศตรี กำธน สินธวานนท์ กรรมการ

  3. นายเฉลิมพันธ์ ศรีวิกรม์ กรรมการ

3.  4. นายจักก์ชัย พานิชพัฒน์ กรรมการ

4.  5. นายนิพนธ์ จรัญวาศน์ กรรมการ

5.  6. พลเอก ไพบูลย์ กาญจนพิบูลย์ กรรมการ

6.  7. นางเมธ์วดี นวพันธ์ กรรมการ

7.  8. นายทวีศักดิ์ ชยานนท์ กรรมการ

8.  9. นางสาวปริม คุณะเกษม กรรมการ

9.  10. นายชยณัฐ โอสถานุเคราะห์ กรรมการผู้จัดการ

อำนาจหน้าที่: มีขอบเขตอำนาจและหน้าที่ในการปฏิบัติหน้าที่ให้เป็นไปตามกฎหมาย วัตถุประสงค์
ข้อบังคับ และมติที่ประชุมผู้ถือหุ้นร่วมกันกำหนดนโยบายในการดำเนินงานของบริษัท
กำกับและควบคุมฝ่ายจัดการดำเนินการไปตามนโยบายที่กำหนดไว้อย่างมีประสิทธิภาพ

2. คณะกรรมการบริหาร

1. ดร.สุขุม นวพันธ์ ประธานคณะกรรมการบริหาร

14. 2. นางเมธ์วดี นวพันธ์ กรรมการบริหาร

3. นางสาวปริม คุณะเกษม กรรมการบริหาร

อำนาจหน้าที่ : ดำเนินการตามที่คณะกรรมการมอบหมายอันได้แก่การวางแผนงานการดำเนิน

งานการบริหารกิจการและการคัดเลือกผู้บริหาร เป็นต้น สำหรับวงเงินที่อนุมัติให้ฝ่ายดำเนินการนั้น
ส่วนใหญ่มาจากการบำรุงรักษาสนามให้มีคุณภาพมาตรฐานสากล
ซึ่งได้ตั้งงบประมาณค่าใช้จ่ายแต่ละปีตามความจำเป็นและเหมาะสมโดยมีฐานมาจากปีก่อน ๆ
ยกเว้นรายการเร่งด่วนนอกเหนือจากแผนงานเดิมซึ่งจำเป็นต้องใช้งบประมาณเพิ่มเพื่อแก้ปัญหาให้ทันเหตุการณ์
โดยกรรมการผู้จัดการจะเป็นผู้ควบคุมและติดตามการใช้จ่ายเงิน
และถ้างบประมาณที่ตั้งไว้ไม่เพียงพอและจำเป็นต้องใช้จ่ายเพิ่มเติมจะต้องขออนุมัติวงเงินจากคณะกรรมการบริหารสำหรับรายการนั้น
ๆ สำหรับกรณีที่มีรายการที่เกี่ยวโยงกันและจำเป็นต้องขอมติจากที่ประชุมผู้ถือหุ้น
บริษัทฯก็ได้ดำเนินการตามขั้นตอนตามระเบียบของตลาดหลักทรัพย์ฯและคณะกรรมการกำกับหลักทรัพย์ฯ
มาโดยตลอด โดยในลำดับแรกคณะกรรมการบริหารจะเป็นผู้กลั่นกรองความจำเป็นและเหมาะสม
และคณะกรรมการตรวจสอบจะดูแลตามอำนาจหน้าที่ที่ได้รับมอบหมายตามขั้นตอนให้ครบถ้วนถูกต้องต่อไป

สำหรับการลงทุนด้านอื่น ๆ บริษัทฯ ได้เคยศึกษาความเป็นไปได้ในการสร้างที่พักตากอากาศ
รวมถึงโครงการสปอร์ทคอมเพล็กซ์ แต่เนื่องจากเศรษฐกิจถดถอยในช่วงหลายปีที่ผ่านมา
ตลอดจนมีการแข่งขันสูง
ทำให้ต้องชะลอโครงการไว้และหันไปศึกษาการลงทุนในกิจการที่มีกลุ่มลูกค้าใกล้เคียงกับสนามกอล์ฟ
โดยกรรมการผู้จัดการจะเป็นผู้ศึกษาความเป็นไปได้เพื่อรายงานต่อคณะกรรมการบริหารและเสนอต่อคณะกรรมการบริษัทพิจารณาต่อไป
นอกจากนี้แล้วบริษัทฯ ยังได้นำเงินไปลงทุนกับสถาบันการเงิน และลงทุนกับกองทุนเปิด
ที่เห็นว่ามีผลตอบแทนสูงและมีความเสี่ยงต่ำ

ปัจจุบันบริษัทไม่มีหนี้สินจากการกู้ยืมเงินจากสถาบันการเงิน
จะมีเฉพาะลูกหนี้ทางการค้าเพื่อซื้อสินค้าในรายการปกติเท่านั้นและบริษัทฯ
ไม่ได้มอบหมายให้กรรมการผู้จัดการแต่โดยลำพังมีอำนาจในการกู้ยืมเงินจากสถาบันการเงิน
หรือจากแหล่งเงินกู้ใด ๆ ทั้งสิ้น

3. คณะกรรมการตรวจสอบ

คณะกรรมการตรวจสอบ (Audit Committee)
ได้แต่งตั้งขึ้นเพื่อให้เป็นไปตามข้อบังคับของตลาดหลักทรัพย์แห่งประเทศไทย
ประกอบไปด้วยกรรมการอิสระจำนวน 3 ท่าน ได้แก่

1. นายจักก์ชัย พานิชพัฒน์ ประธานคณะกรรมการตรวจสอบ/กรรมการอิสระ

(ได้รับการแต่งตั้งเมื่อ ธันวาคม 2542)

2. นายนิพนธ์ จรัญวาศน์ กรรมการตรวจสอบ/กรรมการอิสระ

(ได้รับการแต่งตั้งเมื่อ ธันวาคม 2542) 3. พลเอก ไพบูลย์ กาญจนพิบูลย์
กรรมการตรวจสอบ/กรรมการอิสระ (ได้รับการแต่งตั้งเมื่อ มีนาคม 2548)

ในปี 2549 การประชุมของคณะกรรมการตรวจสอบได้จัดให้มีการประชุมจำนวน 4 ครั้ง
โดยมีอำนาจหน้าที่ของคณะกรรมการดังนี้

อำนาจหน้าที่:

1. ดูแลกระบวนการจัดทำและเปิดเผยข้อมูลในรายงานทางการเงินของบริษัท

15. 2. ดูแลระบบการควบคุมภายในให้เหมาะสมและมีประสิทธิภาพ

16. 3. ดูแลไม่ให้เกิดความขัดแย้งทางผลประโยชน์

17. 4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

18. 5. พิจารณาและสรรหาผู้สอบบัญชี

19. 6. การจัดเตรียมรายงานของคณะกรรมการตรวจสอบในรายงานประจำปี

20. 7. ภาระกิจอื่น ที่ได้รับมอบหมายจากคณะกรรมการ

21. ในระหว่างปี 2549 คณะกรรมการตรวจสอบได้มีการประเมินว่าบริษัทได้ปฏิบัติตามหลัก

การกำกับดูแลกิจการที่ดี15 ข้อ ตามข้อกำหนดของตลาดหลักทรัพย์แห่งประเทศไทยหรือไม่
และได้รายงานว่าโดยส่วนใหญ่บริษัทมีการปฏิบัติตามหลักการกำกับดูแลกิจการที่ดี 15 ข้อ
ต่อคณะกรรมการบริษัท

2. การสรรหากรรมการและผู้บริหาร

กรรมการของบริษัทไม่ผ่านกรรมการสรรหาโดยอาจจะแต่งตั้งจากบุคคลภายนอกซึ่งมิใช่ผู้ถือหุ้นของบริษัทก็ได้
โดยการแต่งตั้งเป็นไปตามมติที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อหนึ่งหุ้น

22. 2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1. เลือกตั้งบุคคลคนเดียวหรือ

หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

  สำหรับผู้บริหารจะพิจารณาจากประสบการณ์ตลอดจนความสามารถในการบริหารสายงาน

ที่รับผิดชอบก่อน หากบุคลากรในสายงานนั้น ๆ ยังไม่พร้อม
จึงพิจารณาบุคคลภายนอกโดยจะพิจารณาจากความชำนาญและประสบการณ์เป็นสำคัญ

3. ค่าตอบแทนของกรรมการและผู้บริหาร

คณะกรรมการมีค่าตอบแทนเฉพาะเบี้ยประชุมโดยจะได้รับเมื่อเข้าร่วมประชุม
และบำเหน็จที่ได้รับจัดสรรตามมติที่ประชุมผู้ถือหุ้นและเปิดเผยให้ทราบ
สำหรับผู้บริหารจะได้รับเงินเดือน และโบนัส ส่วนฝ่ายภัตตาคารจะได้รับเงินเดือนและค่าบริการ
(เซอร์วิส ชาร์จ)

4. การกำกับดูแลกิจการ

คณะกรรมการของบริษัทประกอบด้วยกรรมการที่เป็นผู้บริหารของบริษัทและคณะกรรมการที่เป็นอิสระในการตรวจสอบ
ซึ่งได้มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ตามแนวทางของตลาดหลักทรัพย์

คณะกรรมการของบริษัทได้ทราบถึงบทบาทหน้าที่และความรับผิดชอบใช้ความรู้ ความสามารถ

ประสบการณ์ที่เป็นประโยชน์ และความมีจริยธรรมในการดำเนินธุรกิจ
ควบคุมการบริหารงานให้เป็นไปตามนโยบายที่คณะกรรมการได้วางแผนไว้รวมทั้งการปฏิบัติหน้าที่ให้เป็นไปตามกฎหมาย
วัตถุประสงค์ ข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์สุจริตโดยดูแลปกป้องผลประโยชน์ของผู้ถือหุ้นทุกรายอย่างเท่าเทียมกัน
และคณะกรรมการบริษัทได้มีการแต่งตั้งคณะกรรมการตรวจสอบ เพื่อช่วยดูแลรายงานทางการเงิน
ระบบการควบคุมภายใน และระบบการกำกับดูแลกิจการ ให้เป็นไปตามนโยบายที่กำหนดไว้

5. การดูแลเรื่องการใช้ข้อมูลภายใน

บริษัทได้กำหนดให้กรรมการและผู้บริหาร มีการจัดทำรายงานการถือหลักทรัพย์ตาม
พ.ร.บ.หลักทรัพย์และตลาดหลักทรัพย์
นอกจากนี้ยังได้จัดทำข้อกำหนดทางจริยธรรมและข้อพึงปฏิบัติของกรรมการและผู้บริหารเพื่อรับทราบและปฏิบัติ

6. บุคลากร

 บริษัทมีนโยบายควบคุมจำนวนพนักงานให้สอดคล้องกับลักษณะงานของแต่ละสายงาน ทั้งนี้เพื่อให้พนักงานสามารถปฏิบัติงานได้อย่างมีประสิทธิภาพ ตลอดจนได้มีการฝึกอบรมเสริมสร้างความรู้ในแต่ละสายงานโดยผู้เชี่ยวชาญในสายงานนั้น ๆ 

ณ 31 ธันวาคม 2549 บริษัทมีพนักงานทั้งหมด 132 คน โดยแยกเป็น 6 สายงาน คือ ฝ่ายบริหาร
ฝ่ายอำนวยการและเลขานุการบริษัท ฝ่ายบัญชีและการเงิน ฝ่ายบริการ ฝ่ายบำรุงรักษาสนาม
ฝ่ายสโมสรและภัตตาคาร พนักงานจากทุกฝ่ายจะได้รับค่าตอบแทนเป็นเงินเดือน โบนัส
ยกเว้นพนักงานฝ่ายภัตตาคารจะได้รับเงินเดือน และเซอร์วิส ชาร์จ

ในปีที่ผ่านมาไม่มีการเปลี่ยนแปลงจำนวนพนักงานอย่างมีนัยสำคัญและไม่มีข้อพิพาทแรงงาน

 นโยบายในการพัฒนาพนักงาน

เพื่อรักษาความเป็นมาตรฐานของสนามทั้งในด้านคุณภาพและความสวยงาม
บริษัทจึงได้จัดแบ่งสายงานย่อยตามเนื้องานเพื่อให้แต่พนักงานแต่ละคนได้รู้จักหน้าที่และขอบเขตความรับผิดชอบชัดเจนและตรงกับความสามารถยิ่งขึ้น
ทั้งนี้เพื่อให้สะดวกต่อการควบคุมคุณภาพและปริมาณงาน เช่น การดูแลด้านงานกรีน งานแฟร์เวย์
งานทีออฟ ด้านความสะอาด ความสมบูรณ์สวยงามและความเป็นระเบียบเรียบร้อย
ซึ่งผู้เชี่ยวชาญสายงานนั้น ๆ
จะเป็นผู้ควบคุมดูแลพัฒนาพนักงานโดยจะเน้นถึงคุณภาพและปริมาณงานให้มีประสิทธิภาพสูงสุด
สำหรับในด้านอื่น ๆ เช่นด้านภัตตาคารและสโมสร
บริษัทได้มีการพัฒนาคุณภาพของพนักงานด้วยการว่าจ้างให้ บมจ.โรยัล ปริ๊นเซส (กลุ่มดุสิตธานี)
เข้ามาบริหาร โดยบมจ.โรยัล ปริ๊นเซส จะส่งเจ้าหน้าที่เข้ามาให้การอบรมพนักงานเป็นช่วง ๆ
ตามแผนงานที่วางไว้ ส่วนงานด้านบัญชี อำนวยการและบริการ
บริษัทได้มีการจัดประชุมอบรมและหารือเพื่อเพิ่มประสิทธิภาพในการทำงาน
ตลอดจนเสริมสร้างความรู้ใหม่ ๆ โดยจัดส่งเจ้าหน้าที่ไปอบรม สัมมนา
ตามหน้าที่ความรับผิดชอบของแต่ละสายงาน การเข้าอบรมหลักสูตรต่าง ๆ
ของสมาคมส่งเสริมสถาบันกรรมการบริษัทไทย (IOD) เช่น การอบรมบทบาทหน้าที่กรรมการ และ
การอบรมบทบาทหน้าที่ของเลขานุการบริษัท (CSP) ตลอดจนเข้าร่วมสัมมนาวิชาการอื่น ๆ
กับตลาดหลักทรัพย์แห่งประเทศไทย เป็นต้น